**IKIMOKYKLINIO IR (AR) PRIEŠMOKYKLINIO UGDYMO PROGRAMAS VYKDANČIOS MOKYKLOS VEIKLOS KOKYBĖS ĮSIVERTINIMO ATASKAITA**

**Mokyklos pavadinimas: Telšių lopšelis-darželis „Nykštukas“ Mokyklos adresas: Žalgirio g. 2, Telšiai**

**Įsivertinimo pobūdis:** (visuminis) – **įsivertinimo data** - 2023 m. balandžio 26 d. – 2023 m. gegužės 24 d.

**Veiklos kokybės įsivertinimo darbo grupė**:

Sandra Paulauskienė, pirmininkė, direktoriaus pavaduotoja ugdymui,

Natalija Dacienė, narė, ikimokyklinio ugdymo vyresnioji mokytoja ,

Virginija Balnienė, narė, ikimokyklinio ugdymo vyresnioji mokytoja,

Elena Rudneckienė, narė, logopedė metodininkė,

**Veiklos kokybės įsivertinimui pasirinkti instrumentai:**

Mokytojų ir tėvų anketavimas; planavimo dokumentų analizė (įstaigos metiniai, strateginiai, mėnesio planai, grupių ugdomosios veiklos ilgalaikiai ir trumpalaikiai planai); individualūs pokalbiai; diskusijos; susirinkimų protokolai; jungtinės veiklos su socialiniais partneriais planai; projektinės veiklos ataskaitos; vaikų kūrybinių veiklų rezultatai; vaikų pasiekimų aplankai; įstaigos interneto svetainė www.ldnykstukas.lt ; elektroninis dienynas www.musudarzelis; atliktų tyrimų duomenys; metodinės priemonės; savivaldos grupių protokolai; pedagoginės stebėsenos dokumentai (ataskaitos).

**Mokyklos veiklos kokybė buvo įsivertinama šiose srityse**:

1. Vaiko gerovė.
2. Ugdymasis.
3. Ugdymo (si) aplinka.
4. Ugdymo strategijos.
5. Pasiekimų vertinimas ir ugdymo planavimas.
6. Bendradarbiavimas su vaikų šeimomis.
7. Besimokančios organizacijos kultūra.

**Mokyklos atskirų vertinimo sričių ir veiklos kokybės lygio apibūdinimai:**

**3 lygis** (išskirtinė praktika) – veiklos kokybė **labai gera,** t. y. vertinamų rodiklių raiška aiški, nuosekli, ryški (pritaria 90-100 % respondentų).

**2 lygis** (veiksminga praktika) – veiklos kokybė **gera,** t. y. nustatyta vertinamų rodiklių raiška, bet ji dar turėtų būti tobulinama apimtimi, kokybe (pritaria 60-89 % respondentų).

**1 lygis** (gera pradžia) **–** veiklos kokybė **minimali,** t. y. vertinimų rodiklių yra nežymi (tik pavieniai ženklai, pasireiškė tik tam tikroje situacijoje), veiklos kokybė turi būti tobulinama, kad užtikrintų vaikų poreikius (pritaria 40-59 % respondentų).

**0 lygis** (neatitinka vertinimo kriterijų) – veiklos kokybė **nepriimtina,** t. y. nenustatyta vertinimo aspekto raiška arba ji yra neigiama, veiklos kokybė yra nepakankama ir turi būti iš esmės tobulinama, kad užtikrintų vaikų poreikius (pritaria 1-39 % respondentų).

**Mokyklos vertinimo sričių įsivertinimai ir jų pagrindimas:**

1. **VAIKO GEROVĖS srities bendras įsivertinimas – 3 (2,87)**

|  |  |  |
| --- | --- | --- |
| **Rodiklis ir jo kokybės lygis** | **Nustatyti stiprieji mokyklos veiklos aspektai:** | **Nustatyti tobulintini mokyklos veiklos aspektai:** |
| 1.1. Vaikų psichologinis ir fizinis saugumas – **3 lygis** | Grupėse atmosfera pozityvi, pastebimi kiekvieno vaiko poreikiai, galimybės, skatinamas vaikų tarpusavio bendravimas ir bendradarbiavimas, mokoma suprasti bei išsakyti savo jausmus, ugdymo procese taikoma pagal vaiko poreikius ir norus diferencijuota veikla. Nuolat stebima vaikų fizinė ir psichikos sveikata, vaikai mokomi nebijoti klysti, o suklydus pasitaisyti. Kiekvienas vaikas laisvai reiškia savo nuomonę ir idėjas per kūrybinę veiklą, pasakojimus, diskusijas. Vaikai mokomi atpažinti ir įvardinti emocijas, į ugdomąjį procesą integruotos prevencinės programos „Zipio draugai“ ir „Kimochis | Ankstyvajame amžiuje sunku atpažinti fizinę ir psichinę vaikų sveikatą, trūksta kai kuriems pedagogams įgūdžių. Vyrauja vaikų emocinės būsenos svyravimai, sunku suvaldyti vaikų, kurie turi specialiuosius ugdymosi poreikius, emocijų ir elgesio protrūkius, tai kelia iššūkių visos grupės veiklai. Būtų tikslina daugiau bendrauti ir bendradarbiauti su PPT specialistais. Aiškesnės ir nuoseklesnės spec. pedagogo ir logopedo rekomendacijos, patarimai, įvertinus vaikų elgesį, turėtų reikšmės sėkmingam darbui. Reikėtų modifikuoti fizinę aplinką ir veiklas, kad būtų galima pritaikyti skirtingų ugdymosi poreikių turintiems vaikams, įrengti nusiraminimo, poilsio kampelius. |
| 1.2. Mokytojo sąveika su vaikais –**3 lygis** | Draugiškas bendravimas su ugdytiniais, atsižvelgiant į jų nuomonę bei galimybes, stengiamasi išklausyti, padrąsinti, atskleisti vaikų stipriąsias savybes. Pastebi vaikus, turinčius elgesio sunkumų, geba jiems padėti, tai suprasti ir kontroliuoti, pastebi požymius, turinčius poveikio vaiko sveikatai, esant reikalui informuoja vaiko gerovės komisiją. Pasitikėjimas ir pagarba pasiekiamas pagarbiu abipusiu bendravimu, atitinkančiu vaiko rodomai iniciatyvai bendrauti. Vaikai mokomi analizuoti, įsivertinti, pasidžiaugti savo darbais ar idėjomis. | Trūksta bendradarbiavimo su ugdytinių tėvais. Nepakankamas atgalinis ryšys iš tėvų. Tėvų nuomone, trūksta bendrų renginių, veiklų su tėvais. |
| 1.3. Vaikų tarpusavio sąveika – **3 lygis** | Mokytojai palaiko su vaikais pozityvų ryšį, bendrauja vadovaudamiesi sukurtomis grupės taisyklėmis (jos iliustruotos piešiniais ir pakabintos grupėse matomose vietose), vaikai mokomi būti grupės šeimininkais, dalintis atsakomybe ir pareigomis, vengiama stereotipų priskiriant bruožus tautybei, lyčiai, amžiui ir kt.. Vaikai skatinami diskutuoti, dalyvauti grupiniuose darbuose, įvairiuose projektuose, konkursuose, renginiuose, aptarti įvykusius renginius, mokytis išlaukti savo eilės, išklausyti kalbantį draugą, dalintis priemonėmis, padėti kitiems,  kuriems reikalinga pagalba | Nepakanka laiko individualiam vaikų ugdymui, prirūksta laiko diferencijuoti ir individualizuoti veiklas. |
| 1.4. Lygios galimybės visiems vaikams ugdytis ir tobulėti – **3 lygis** | Vaikams yra suteiktos lygios galimybės ugdytis, pagal galimybes yra pritaikyta fizinė aplinka, įrengtos edukacinės erdvės (metodinė klasė, sporto salė, sporto aikštelė, muzikos salė ir pan.). Vaikų veiklos diferencijuojamos ir individualizuojamos, stengiantis atliepti jų poreikius, tinkamas ugdymo metodų parinkimas atsižvelgiant į vaikų amžių. Pagal galimybes yra skiriamas reikiamas dėmesys kiekvienam vaikui, rengiamos pritaikytos programos vaikams su specialiaisiais ugdymosi poreikiais, siekiant, kad kiekvienas vaikas patirtų ugdymosi sėkmę ir pažangą | Trūksta planavimo patirties individualizuojant veiklas, reikalinga stipresnė, kvalifikuota pagalba dirbant su specialiųjų poreikių  vaikais |

**2. UGDYMOSI srities bendras įsivertinimas – 3 (3,00)**

|  |  |  |
| --- | --- | --- |
| **Rodiklis ir jo kokybės lygis** | **Nustatyti stiprieji mokyklos veiklos aspektai:** | **Nustatyti tobulintini mokyklos veiklos aspektai:** |
| 2.1. Spontaniška vaiko inicijuota veikla (aš pats)– **3 lygis** |  | Palaikomos vaikų idėjos, skatinamas kūrybiškumas, vaikams leidžiama inicijuoti žaidimus pagal pomėgius ir inspiraciją, tačiau žaidybinei vaikų veiklai nepakanka laiko. Tobulintinas specialiųjų poreikių vaikų ugdymas, veiklų individualizavimas pagal gebėjimus ir poreikius |
| 2.2. Patirtinė vaiko veikla – **3 lygis** | Taikomi įvairūs mokymo metodai, kurie skatina vaikus aktyviai dalyvauti veiklose (stebėjimai, bandymai, klausinėjimas, tyrinėjimas, eksperimentavimas, diskusijos ir kt.). Ugdytiniai atlieka kūrybines užduotis, rengiamos darbų parodos, dalyvaujama įvairiuose projektuose. Kuriami pozityvūs santykiai (vaikų tarpusavio bendravimo, dalinimosi patirtimi, mokėjimo išklausyti kalbantį vaiką, nepertraukinėti) | Reikėtų atnaujinti, papildyti vaikų grupės, lauko aplinką: pasipildyti gamtinėmis medžiagomis grupę, IT priemonėmis, sukurti įvairius poilsio erdves. Lauke įrengti patyrimines erdves ir jas įgalinti. Kartu su ugdytinių tėvais laikytis vieningos vaikų auklėjimo sistemos ir problemų sprendimo būdų. |
| 2.3. Žaidimas – **3 lygis** | Vaiko pagrindinė veikla yra žaidimas, vaikai įsitraukia į skirtingo tipo žaidimus (labiausiai mėgsta judriuosius ir kūrybinius – vaidmeninius). Nevengia įtraukti ir mokytoją. Grupių erdvėse yra priemonių ir vietų žaisti skirtingo tipo žaidimus (konstravimo, stalo, lavinamuosius, vaidmeninius, judriuosius). Vyresni vaikai mėgsta žaisti didesnėmis grupelėmis, pasiskirstant vaidmenis ar žaidžiant teminius žaidimus | Įvairesnis parinkimas žaidimų pagal vaikų amžiaus tarpsnius. |

**3. UGDYMO(SI) APLINKŲ srities bendras įsivertinimas – 3 (2,56)**

|  |  |  |
| --- | --- | --- |
| **Rodiklis ir jo kokybės lygis** | **Nustatyti stiprieji mokyklos veiklos aspektai:** | **Nustatyti tobulintini mokyklos veiklos aspektai:** |
| 3.1. Fizinė aplinka – **2 lygis** | Sudaromos sąlygos vaikams, kad grupėje būtų gera ir jauku, kad vaikams būtų pasiekiamos visos priemonės pagal poreikį ar sumanymą. Priemonės grupėse yra tikslingos, saugios, jų yra saikingai. Yra įvairių knygų (pasakų, apie žmonių amžių, tautybes, papročius, darbą ir kt.). Yra sukurtos saugios vietos, kur vaikai gali pabūti vieni ir pailsėti (sėdmaišiai, nusiraminimo erdvė). Daug laiko praleidžiama gryname ore, ten vaikai kūrybiškai naudoja gamtines medžiagas, aktyviai juda, žaidžia pagal savo sumanymus ar noriai įsitraukia į mokytojos pasiūlytą veiklą. Lauko erdvėse kuriame kiemeliai: tyrinėjimo, meninė, sportinė, atsipalaidavimo. Su kiekvienu vaiku kuriami prieraišūs individualūs santykiai, lauko erdvės panaudojamos visapusiškam vaikų ugdymui, aikštelės tvarkingos, saugios, turi sertifikatus. Įstaigoje puoselėjamos tradicijos (įstaigos gimtadienis, vaikų gimtadieniai, valstybinių ir kalendorinių švenčių paminėjimas –rengiamos išvykos, stovyklos, projektinė veikla bendradarbiaujama su socialiniais partneriais, dalyvaujama respublikiniuose, tarptautiniuose ar miesto rengiamuose projektuose, renginiuose. | Dėl trūkumo vietos grupėse, sunku suskirstyti erdves pagal ugdomas kompetencijas, kur vaikai pasiskirstę žaistų, tyrinėtų, ugdytųsi. Reikėtų papildyti grupes sensorinėmis , IT priemonėmis. Mažas finansavimas, be kurio neįmanoma įrengti vaikams lauke daugiau žaidimų, edukacinių erdvių. |
| **3.2.** Socialinė-emocinė aplinka-3 lygis | Sukurta saugi ir sveika aplinka, įrengtos erdvės atsipalaidavimui. Suteikiama švietimo pagalba-spec. pedagogo, logopedo, socialinio pedagogo, mokytojo padėjėjo. Sudarytos sąlygos (muzikos salė, lauko erdvės) bendrauti įvairių grupių vaikams (renginiai, projektai, varžybos, parodos ir kt.).Vaikai pasitiki mokytoju, žino, kad sulauks pagalbos kai prireiks | Trūksta aktyvesnio mokytojų bendradarbiavimo su tėvais užtikrinant vaikų gyvenimo įstaigoje ir namuose tęstinumą. |
| 3.3. Pažintinė aplinka – **2 lygis** | Sukurta vaikams palanki aplinka pažinimui ir palankus emocinis klimatas. Vaikai skatinami būti savo grupės šeimininkais, dėti daiktus, žaislus į vietą, rūšiuoti atliekas (popierių, plastiką). Vaikai dalyvauja projekte „Mes rūšiuojame“, rūšiuodami turi galimybę prisidėti prie aplinkos puoselėjimo ir saugojimo, skatindama vaikų socializacija. Skatinama vaikų socializacija, organizuojamos edukacinės išvykos už įstaigos ribų, kviečiami ugdytinių tėvai dalyvauti ugdymo procese, dalyvauti renginiuose. Ugdymo procese naudojamos vaikų amžiui tinkančios sukurtos mokymo priemonės, IKT. Visiems sudaroma galimybė pasisakyti, aptarti kaip sekėsi, įsivertinti. Ugdomojoje veikloje vaikai paskirstomi į grupeles, kas leidžia geriau pažinti vieniems kitus, bei dirbti komandose | Daugiau atskirų erdvių vaikų asmeniniams poreikiams. Stokojama laiko kai kurioms iniciatyvoms įgyvendinti, nuo ko nukenčia ugdymo kokybė. Didesnis ir aktyvesnis įsitraukimas į Tarptautinius projektus. |

**4. UGDYMO STRATEGIJŲ srities bendras įsivertinimas – 3 (2,75)**

|  |  |  |
| --- | --- | --- |
| **Rodiklis ir jo kokybės lygis** | **Nustatyti stiprieji mokyklos veiklos aspektai:** | **Nustatyti tobulintini mokyklos veiklos aspektai:** |
| 4.1. Ugdymo strategijos, padedančios vaiko asmenybinei raidai – **3 lygis** | Komunikuojant su vaikais, skatinama daugiau kalbėti, išreikšti save. Ugdomoji veikla pradedama „Ryto ratu“. Visada pagiriami vaikai, motyvuojami, skatinami imtis iniciatyvos, siūlyti idėjas. Modeliavimas ir taikymas strategijų, skatina prasmingą vaikų tarpusavio paramą, pagarbą ir pasitikėjimą. Dažnai veiklose taikomi atviri klausimai, į kuriuos vaikai ieško atsakymų, problemų sprendimo. Dažnai naudojamas dialogiško bendravimo principas (vienas kalba, kiti klauso). | Trūksta patirties kvalifikacijos kėlimo kursuose įgytų žinių pritaikymui realiose situacijose. Trūksta patirties ir žinių darbui su vaikais, turinčiais specialiųjų ugdymosi poreikių |
| 4.2. Ugdymo strategijos, skatinančios vaiko mokymosi procesą – **3 lygis** | Ugdymo procesas planuojamas nuosekliai, įtraukiamos visos vaikų ugdymosi sritys, kurioms Prieš naujų temų parinkimą, mokytojai išsiaiškina, ką vaikai žino, kas jiems svarbu, sugalvoja užduotis, veiklas, sudomina veikla, skatina pasiskirstyti darbais, pareigomis grupėje, planuoti žaidimus, priimti sprendimus, spręsti problemas, konfliktines situacijas, integruojant į ugdymą prevencines programas „Zipio draugai“, „Kimochis“ | Aktyviau bendradarbiauti tarp kolegų, gerinti mokytojų praktinę patirtį, glaudžiau kolegoms dalintis jau išbandytais žaidimais, ar įdomiomis idėjomis, sukurtomis mokymo priemonėmis, dažniau aptarti planus ir uždavinių įgyvendinimus. Aktyvinti vaikų iniciatyvumą ir norą, renkantis veikloms idėjas, žaidimus, tyrinėjimus, atradimus |
| 4.3. Ugdymo strategijos, palaikančios žaidimą, kaip pagrindinę vaiko veiklą – **3 lygis** | Gebėjimas organizuoti žaidybines veiklas, įtraukti į jas visus vaikus, palaikyti žaidimų įvairovę. Žaidimas  - vaikams pati įdomiausia ir kūrybiškiausia veikla. Į žaidybinę veiklą įtraukiamas ir taikomas tyrinėjimas, atradimų elementai, stebėjimai. Lopšelio grupėse mokytojai inicijuoja žaidimus, o vyresnių vaikų grupėse ne tik inicijuoja bet ir siūlo pačių vaikų sugalvotus žaidimus, kuriuose dalyvauja arba yra stebėtojai. | Didelis ugdytinių skaičius įtakoja ugdymo kokybei, trūksta laiko pasiruošimui žaidybinei veiklai. Trūksta aktyvesnio taikymo įvairių strategijų žaidybinėje veikloje, daugiau įsitraukti į STEAM veiklą. Įgalinti lauko erdves, taikant lauko pedagogikos principus. Skirti daugiau laiko savarankiškai vaikų iniciatyvai, žaidybinei veiklai. |

**5. PASIEKIMŲ VERTINIMO IR UGDYMO PLANAVIMO srities bendras įsivertinimas – 3 (2,53)**

|  |  |  |
| --- | --- | --- |
| **Rodiklis ir jo kokybės lygis** | **Nustatyti stiprieji mokyklos veiklos aspektai:** | **Nustatyti tobulintini mokyklos veiklos aspektai:** |
| 5.1. Pasiekimų vertinimas – **3 lygis** | Sistemingai dokumentuojama vaikų daroma pažanga, lyginami ankstesni vaiko pasiekimai su esamais, vaikų pasiekimai tarpusavyje nelyginami. Stengiamasi, kad planuojama veikla būtų naudinga ir įdomi vaikams, suteiktų praktinių žinių. Bendraujama su ugdytinių tėvais, individualiai aptariami vaikų pasiekimai, ne rečiau 2 kartus per metus, aktyviai bendraujama el. dienyne, užtikrinamas teikiamos informacijos konfidencialumas. Vaikų vertinimo pasiekimai ir pažanga aptariami su kitais specialistais (meninio ugdymo, neformaliojo švietimo mokytojais, logopedu). Vaikai vertinami analizuojant jų darbus, stebint juos veiklų metu. Ugdytinių pasiekimų vertinimas atliekamas vadovaujantis Telšių lopšelio-darželio „Nykštukas“ Ikimokyklinio ir priešmokyklinio amžiaus vaikų pasiekimų ir pažangos vertinimo tvarkos aprašu, Neatitinkant įprastos vaikų raidos, mokytojai bendradarbiauja su logopedu, kreipiamasi į VGK, rengiami dokumentai į PPT ir teikiama pagalba | Tėvai nepakankamai įsitraukia į ugdomąjį procesą, neaktyvūs planuojant ar aptariant veiklas, vertinant vaikų pasiekimus. Trūksta gebėjimų ir įgūdžių kuriant vaiko ugdymosi poreikius atitinkantį ugdymo planą vaikams, sudarant IPP turintiems specialiųjų ugdymosi poreikių, bei juos vertinant kartu su švietimo pagalbos specialistu (logopedu, spec. pedagogu) |
| 5.2. Ugdymo planavimas  – 3 **lygis** | Planavimas vykdomas kryptingai, nuosekliai, ilgalaikiai ir trumpalaikiai planai kuriami atsižvelgiant į vaikų amžių, poreikius, galimybes. Ugdymo turinys diferencijuojamas ir individualizuojamas. Planavimas apima visas vaiko raidos ir ugdymosi sritis. Savaitės planai užtikrina veiklų tęstinumą, remiasi veiklos apibendrinimu, ilgalaikių planų tikslai derinami su ikimokyklinio ir priešmokyklinio ugdymo programų tikslais. Individualiai aptariami su tėvais vaiko amžiaus tarpsniui realūs lūkesčiai, planavimas atliekamas atsižvelgiant į turimus vaikų gebėjimus, žinias, supratimą. | Planavime, kartais nėra dermės tarp iš anksto suplanuotos ir vaikų pasiūlytos veiklos, sunku išlaikyti pusiausvyrą, trūksta bendradarbiavimo su tėvais aptariant individualias vaiko galias ir poreikius. Planavime trūksta įgūdžių uždavinių formulavimui ir išsikėlimui bei mokytojų savistabai ir veiklos refleksijai. Tobulinti ugdomuosius planus. |

**6. BENDRADARBIAVIMO SU VAIKŲ ŠEIMOMIS srities bendras įsivertinimas – 2 (2,5)**

|  |  |  |
| --- | --- | --- |
| **Rodiklis ir jo kokybės lygis** | **Nustatyti stiprieji mokyklos veiklos aspektai:** | **Nustatyti tobulintini mokyklos veiklos aspektai:** |
| 6.1. Šeimos kultūros pažinimas – 3 **lygis** | Su vaiko šeimomis palaikomi geri, šilti santykiai, grįsti pagarbos principu, empatijos jausmu. Visada informuojami tėvai apie vaiko pasiekimus, gebėjimus, stengiamasi įtraukti tėvus į renginių, atvirų durų dienų, projektų dalyvavimą. Supažindinamos šeimos su ugdymo programa, planais, artimiausiais tikslais ir uždaviniais. Padedama šeimoms gauti jų vaikų ugdymuisi reikalingos informacijos apie išteklius, paslaugas, tiek esančias įstaigoje, tiek ir už jos ribų, bendradarbiaujama el. dienyno pagalba, teikiami ugdymo planai, vaikų veiklų nuotraukos, numatomi renginiai ir kita svarbi informacija. Tėvai informuojami apie pokyčius, veiklas ir grupių tėvų susirinkimų metu, individualių pokalbių metu, grupės skelbimų lentose. Puikiai sekasi susitarti su tėvais, kurti pozityvius santykius, mokytojai gerbia kiekvienos šeimos privatumą,  tradicijas | Trūksta glaudesnių bendradarbiavimo ryšių su šeima, pačių tėvų iniciatyvos, ne visi tėvai rodo norą įsitraukti į vaiko ugdymą (si). Siekti aktyviau tėvus įtraukti į praktines veiklas, į renginių ar projektų dalyvavimą, jų organizavimą. |
| 6.2. Partnerystė su šeima – 2 **lygis** | Aptariama su tėvais individualiai apie vaikų elgesį, silpnąsias ir stipriąsias savybes, derinami tėvų lūkesčiai dėl realių ugdymo (si) tikslų, atsižvelgiant į jų amžių ir individualius poreikius, informacija pateikiama konfidencialiai, tariamasi dėl bendrų taisyklių, kurių reikia laikytis atėjus į grupę. Vaikai gauna reikalingą įstaigoje dirbančių specialistų: logopedo, spec. pedagogo, socialinio pedagogo pagalbą, tėvai nuolat informuojami apie renginius ir veiklas vykstančias už įstaigos ribų, kviečiami dalyvauti įstaigos gyvenime (renginiuose, projektuose, rengiant šventes bei išvykas) | Suteikti daugiau informacijos ir žinių tėvams apie bendradarbiavimo prasmę ir svarbą, vertę, siekiant, kad kiekvienas vaikas patirtų sėkmę bei sustiprėtų tėvų kompetencijos. Aktyviau įtraukti tėvus į tėvų švietimo programas, dalinantis pedagogine literatūra, naudingais informacijos šaltiniais. Paskatinti tėvus įsitraukti planavimą. Ieškoti dar įvairesnių bendravimo ir bendradarbiavimo formų. |

**7.BESIMOKANČIOS ORGANIZACIJOS KULTŪROS srities bendras įsivertinimas – 3 (2,71)**

|  |  |  |
| --- | --- | --- |
| **Rodiklis ir jo kokybės lygis** | **Nustatyti stiprieji mokyklos veiklos aspektai:** | **Nustatyti tobulintini mokyklos veiklos aspektai:** |
| 7.1. Mokyklos veiklos vadyba – **3 lygis** | Įstaigos strateginiai, metiniai planai, ugdymo programos, susitarimai dėl vaikų pasiekimų vertinimo grindžiami bendrai apmąstytu mokytojų, tėvų, socialinių partnerių susitarimu. Ugdymo programų, metinių veiklos planų įgyvendinimas yra akivaizdus visoje įstaigos veikloje. Įstaigoje taikomas adaptacinis laikotarpis lopšelio grupės vaikams, naujai atvykusiems į įstaigą vaikams. Siekiant gerinti ugdymosi kokybę, ugdymas organizuojamas pagal atnaujintą priešmokyklinio ugdymo. Valdyme atstovaujami visų mokyklos bendruomenės narių  interesai, savivaldos atstovai renkami atvirai ir skaidriai. Įstaiga siekia nuolatinės pažangos, ugdymo kokybės, kasmet gerinama įstaigos aplinka, mokytojai atviri naujovėms, stengiasi taikyti jas. Vyksta bendradarbiavimas su socialiniais partneriais | Efektyviau bendradarbiauti tarpusavyje ir su kitais specialistais, siekiant pagerinti ugdymo kokybę ir savo pedagoginę praktiką |
| 7.2.Nuolatinis profesinis tobulėjimas – **3 lygis** | Sudarytos visos sąlygos nuolatiniam kryptingam profesiniam tobulėjimui, mokytojai skatinami nuolatiniam mokymuisi. Rengiami kvalifikacijos kėlimo planai, vadovaujantis pedagogų lūkesčiais, vykdomi metiniai pokalbiai su kiekvienu darbuotoju, išsiaiškinant stipriąsias ir tobulintinas pedagogų sritis. Pedagogai 2022-2023 m.m. gilino žinias IT mokymuose, išklausė seminarų apie darbą su SUP vaikais, STEAM metodikos taikymą. Mokytojai bendradarbiauja su kolegomis, semiasi patirties stebėdami ir derindami ugdymo veiklas, dalindamiesi gerąja darbo patirtimi rajone ir respublikiniu mastu. | Skatinti mokytojus prisiimti didesnę atsakomybę, būti aktyvesniais komandos nariais, siekiant vaikų ugdymo kokybės, bendrų metinių tikslų.  Skatinti mokytojų reiklumą sau, gebėjimą apmąstyti ir įsivertinti savo veiklos efektyvumą, rezultatus. Įgytas žinias, naujoves aktyviau taikyti ugdomajame procese. Gilinti žinias apie įtraukųjį ugdymą, darbą su SUP vaikais, lauko pedagogikos principų taikymą, IT taikymą ugdymo procese. |
| 7.3. Lyderystė mokymuisi – **3 lygis** | Dalis mokytojų imasi lyderio vaidmens, rengia įvairius projektus ir juos įgyvendina, vadovauja savivaldos darbo grupėms. Įstaiga atvira visiems, vykdomas aktyvus bendradarbiavimas su socialiniais partneriais (renginiai, projektai, akcijos, konkursai ir kt.). Aktyvus kolegialus pasidalijimas, teikiamas grįžtamasis ryšys, padedama kolegoms, turintiems mažesnę darbo patirtį | Didesnio mokytojų pasitikėjimo savimi ir įsitraukimo į komandinį darbą, imtis atsakomybės, nebijoti klysti |
| 7.4. Mokyklos savivalda  – 3 **lygis** | Įstaigoje suteiktos lygios galimybės dalyvauti savivaldoje, skatinamos iniciatyvos, informacija yra vieša, sistemingai pateikiama susirinkimų metu. Yra sukurta sistema (mokytojų, mokytojų padėjėjų susirinkimai, administracijos susirinkimai), kur priimami sprendimai ateities planams kurti ar kasdienio gyvenimo problemoms išspręsti. Aktyvi Mokytojų taryba, kuri sprendžia ugdymo kokybės klausimus, rūpinasi vaiko gerove. Administracija teikia ataskaitas tėvams apie metinių tikslų įgyvendinimą, ugdymo proceso organizavimą | Aktyvesnio tėvų Tarybos ir tėvų komitetų indėlio į įstaigos ugdymo kokybės gerinimą. Tėvai galėtų aktyviau įsijungti į ugdymosi procesą, teikti pasiūlymų, paremti įstaigą finansiškai (1,2 % parama), kurią panaudotume ugdymosi aplinkos gerinimui, įrenginių įsigijimui |

**Bendras įstaigos veiklos kokybės įsivertinimo apibendrinimas pagal sritis**

|  |  |
| --- | --- |
| **Sritis** | **Kokybės lygis** |
| **1. Vaiko gerovė** | **3 (2,87)** |
| **2. Ugdymasis** | **3 (2,88)** |
| **3. Ugdymo (si) aplinka** | **3 (2,6)** |
| **4. Ugdymo strategijos** | **3 (2,83)** |
| **5. Pasiekimų vertinimas ir ugdymo planavimas** | **3 (2,9)** |
| **6. Bendradarbiavimas su vaikų šeimomis** | **2 (2,5)** |
| **7. Besimokančios organizacijos kultūra** | **3 (2,8)** |

Teminiam įsivertinimui pasirinkta **6 sritis - Bendradarbiavimas su vaikų šeimomis – bendras įsivertinimas – 2,5 (2,45)**

* 1. **Šeimos kultūra** – mokyklos vidurkis **2,43**
  2. **Partnerystė su šeima –** mokyklos vidurkis **2,47**

Pagal įsivertinimo rezultatus yra priimtas nutarimas parengti mokyklos veiklos kokybės tobulinimo planą. Parengė: direktoriaus pavaduotoja ugdymui Sandra Paulauskienė.